pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. จัดหลักสูตร “วิทันตสาสมาธิออนไลน์” สร้างความเข้มแข็งในจิตใจบุคลากร สู่การทำประโยชน์ต่อส่วนรวม และประเทศชาติ
วันอาทิตย์ที่ 2 ตุลาคม 2565
สธ. จัดหลักสูตร “วิทันตสาสมาธิออนไลน์” สร้างความเข้มแข็งในจิตใจบุคลากร สู่การทําประโยชน์ต่อส่วนรวม และประเทศชาติ
กระทรวงสาธารณสุข เปิดสถาบันพลังจิตตานุภาพ สาขา 303 กระทรวงสาธารณสุข พร้อมจัดหลักสูตร “วิทันตสาสมาธิออนไลน์” เสริมสร้างจริยธรรมแก่บุคลากรทุกระดับด้วยการฝึกเจริญสติ สร้างความเข้มแข็งภายในจิตใจ นําไปสู่การทําประโยชน์ต่อส่วนรวมและประเทศชาติ
วันนี้ (2 ตุลาคม 2565) ที่ ห้องประชุมไพจิตร ปวะบุตร สํานักงานปลัดกระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข พร้อมด้วย นพ.สุระ วิเศษศักดิ์ อธิบดีกรมสนับสนุนบริการสุขภาพ ในฐานะผู้ดูแลสถาบันพลังจิตตานุภาพ สาขา 303 กระทรวงสาธารณสุข ท่านเจ้าคุณ พระวชิรวรคุณ (เสริมพร ธมฺมวโร) เจ้าอาวาสวัดศรีรัตนธรรมาราม คณะกรรมการมูลนิธิสถาบันพลังจิตตานุภาพ หลวงพ่อวิริยังค์ สิรินฺธโร เป็นประธานฝ่ายสงฆ์ ดร.ศิริธัช โรจนพฤกษ์ เลขาธิการมูลนิธิสถาบันพลังจิตตานุภาพ หลวงพ่อวิริยังค์ สิรินฺธโร เป็นประธานพิธีฝ่ายฆราวาส ร่วมทําพิธีเปิดสถาบันพลังจิตตานุภาพ สาขา 303 กระทรวงสาธารณสุข และปฐมนิเทศ ปฏิญาณตนมอบตัวเป็นศิษย์ของนักศึกษาหลักสูตรวิทันตสาสมาธิออนไลน์ รุ่น 1 โดยมี บุคลากรกระทรวงสาธารณสุข 105 คน ร่วมพิธี
นพ.โอภาส กล่าวว่า กระทรวงสาธารณสุขมีนโยบายให้บุคลากรสาธารณสุขทุกระดับ ทุกสายงาน ได้รับการพัฒนาด้านคุณธรรม จริยธรรม ควบคู่กับความรู้ทางวิชาการในการให้บริการสุขภาพแก่ประชาชน เพื่อมุ่งสู่เป้าหมาย “ประชาชนสุขภาพดี เจ้าหน้าที่มีความสุข ระบบสุขภาพยั่งยืน” โดยมีการตั้งคณะกรรมการเสริมสร้างจริยธรรมสํานักงานปลัดกระทรวงสาธารณสุข เพื่อวางแผนจัดกิจกรรมปฏิบัติตามหลักธรรมของศาสนาที่บุคลากรนับถือ โดยศาสนาพุทธ ได้แก่ การสวดมนต์ การเดินจงกรม การนั่งสมาธิ, ศาสนาคริสต์ เป็นการศึกษาพระคริสตธรรมคัมภีร์ การอธิษฐานขอบพระคุณ และศาสนาอิสลาม มีการทําละหมาด การจ่ายซะกาต เป็นต้น ซึ่งจะดําเนินกิจกรรมทุกวันพุธ เวลา 15.30 – 16.30 น.
นพ.โอภาส กล่าวต่อว่า สําหรับการเปิดสถาบันพลังจิตตานุภาพ สาขา 303 และหลักสูตร “วิทันตสาสมาธิออนไลน์” เป็นกิจกรรมสากลที่ทุกศาสนาสามารถปฏิบัติร่วมกันได้ คือ การทําสมาธิ (Meditation) ฝึกสติ (Mindfulness) ซึ่งจะช่วยให้บุคลากรที่เข้ารับการอบรมเกิดผลอย่างน้อย 3 ประการ คือ มีเหตุผล มีความรับผิดชอบสูง และมีเมตตา รวมทั้งมีความเข้มแข็งในจิตใจ พร้อมรับมือกับทุกสถานการณ์ ส่งผลให้ทํางานได้อย่างมีประสิทธิภาพ ทําประโยชน์ต่อส่วนรวมและพัฒนาประเทศชาติให้มีความมั่นคงต่อไป
ทั้งนี้ สํานักงานปลัดกระทรวงสาธารณสุข โดยแก้วกัลยาสิกขาลัย ได้ขออนุมัติเปิดสาขาสถาบันพลังจิตตานุภาพ เพื่อเผยแพร่วิชาสมาธิ ถวายเป็นสักการบูชาแด่ เจ้าประคุณสมเด็จพระญาณวชิโรดม (พระอาจารย์หลวงพ่อวิริยังค์ สิรินฺธโร) โดยเปิดอบรมหลักสูตรวิทันตสาสมาธิออนไลน์ ซึ่งได้รับอนุมัติให้เปิดสถาบันพลังจิตตานุภาพ สาขา 303 กระทรวงสาธารณสุข เมื่อวันที่ 17 สิงหาคม 2565 ณ แก้วกัลยาสิกขาลัย อาคาร 2 ชั้น 7 ตึกสํานักงานปลัดกระทรวงสาธารณสุข
****************************************** 2 ตุลาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยว่ารัฐบาลแสดงความเสียใจต่อกรณีเสด็จสวรรคตของสมเด็จพระราชินีนาถเอลิซาเบธที่ 2
วันศุกร์ที่ 9 กันยายน 2565
โฆษกรัฐบาลเปิดเผยว่ารัฐบาลแสดงความเสียใจต่อกรณีเสด็จสวรรคตของสมเด็จพระราชินีนาถเอลิซาเบธที่ 2
โฆษกรัฐบาลเปิดเผยว่ารัฐบาลแสดงความเสียใจต่อกรณีเสด็จสวรรคตของสมเด็จพระราชินีนาถเอลิซาเบธที่ 2
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า รัฐบาลแสดงความเสียใจต่อกรณีที่ สมเด็จพระราชินีนาถเอลิซาเบธที่ 2 เสด็จสวรรคต
จากการออกแถลงการณ์ของพระราชวังบักกิงแฮม สมเด็จพระราชินีนาถเอลิซาเบธที่ 2 เสด็จสวรรคต เมื่อช่วงบ่ายของวันพฤหัสบดีที่ 8 กันยายน ตามเวลาท้องถิ่น ณ พระตําหนักบัลมอรัล ประเทศสกอตแลนด์
“รัฐบาลไทยเสียใจต่อการเสด็จสวรรคตของสมเด็จพระราชินีนาถเอลิซาเบธที่ 2 ซึ่งทรงเป็นที่เคารพยกย่องและชื่นชมจากทั่วโลก”
ทั้งนี้ โฆษกประจําสํานักนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ได้ให้ส่วนราชการ หน่วยงานของรัฐ และรัฐวิสาหกิจทุกแห่งลดธงครึ่งเสาเป็นเวลา 3 วัน ในวันที่ 9, 12, 13กันยายน 2565 และขณะนี้อยู่ระหว่างการประสานงานเพื่อเดินทางไปลงนามในสมุดแสดงความเสียใจ ณ สถานเอกอัครราชทูตสหราชอาณาจักรประจําประเทศไทย
รัฐบาลไทย-ข่าวทำเนียบรัฐบาล-สถาบันการบินพลเรือน เปิดอบรมหลักสูตร Introduction to Aviation (IA) รุ่นที่ 2 ระหว่างวันที่ 19 - 23 ธันวาคม 2565
วันจันทร์ที่ 31 ตุลาคม 2565
สถาบันการบินพลเรือน เปิดอบรมหลักสูตร Introduction to Aviation (IA) รุ่นที่ 2 ระหว่างวันที่ 19 - 23 ธันวาคม 2565
...
สถาบันการบินพลเรือน กระทรวงคมนาคม เปิดอบรมหลักสูตร Introduction to Aviation (IA) รุ่นที่ 2 ระหว่างวันที่ 19 - 23 ธันวาคม 2565 ณ สถาบันการบินพลเรือน กรุงเทพฯ รับสมัครจํานวนจํากัดเพียง 25 ที่นั่งหลักสูตร Introduction to Aviation นี้เป็นการแนะนําและให้ความรู้เบื้องต้นด้านการบิน โดยคณาจารย์ที่เชี่ยวชาญเฉพาะด้านจากกองวิชาต่างๆ ของ สบพ. ประกอบไปด้วย 10 หัวข้อหลักๆ ดังนี้
1) Aviation Industry
2) Aerodrome
3) Aircraft
4) Air Transport System
5) Communication, Air Navigation, and Surveillance
6) Air Traffic Management
7) Aircraft Maintenance
8) Aviation Personnel & Human Factors
9) Aviation Safety
10) Aviation Security
หลักสูตรนี้แนะนําสําหรับผู้ที่จะเริ่มต้นทํางานในอุตสาหกรรมการบิน โดยเฉพาะในส่วนงานสนับสนุน รวมไปถึงบุคคลทั่วไป และน้อง ๆ ที่มีความสนใจจะศึกษาหรือทํางานต่อทางด้านการบิน หลักสูตรนี้ตอบโจทย์โดยตรง และผู้เรียนจะได้รับประกาศนียบัตรจากทาง สบพ. เมื่อผ่านการฝึกอบรมหลักสูตรนี้
ผู้ที่สนใจสามารถติดต่อสอบถามได้ที่เบอร์ 0 2272 6105 หรืออีเมล [emailprotected]
รัฐบาลไทย-ข่าวทำเนียบรัฐบาล-ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา
วันพฤหัสบดีที่ 29 กันยายน 2565
ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา
ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา
ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา เช่น การสํารวจถ้ํา สิ่งมีชีวิตในแม่น้ําโขง ด้านเทคโนโลยีระบบราง ด้านเทคโนโลยีชีวภาพ การเกษตรปลอดภัยและเกษตรอินทรีย์ ขณะที่ราชวิทยาลัยจุฬาภรณ์ ให้ 20 ทุนเรียนตรี – โท พยาบาล รังสีเทคนิค การแพทย์ฉุกเฉิน
เมื่อวันที่ 31 ส.ค.ศ.(พิเศษ) ดร. เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยว่า ตนพร้อมด้วย ศ.ดร.นพ สิริฤกษ์ ทรงศิวิไล ปลัด อว. และ ศ.ดร. ศุภชัย ปทุมนากุล รองปลัด อว. นายเจษฎา กตเวทิน เอกอัครราชทูตไทย ณ สาธารณรัฐประชาธิปไตยประชาชนลาว (สปป.ลาว) ผู้บริหารราชวิทยาลัยจุฬาภรณ์ และมหาวิทยาลัยเทคโนโลยีราชมงคลธัญบุรีเดินทางเยือน สปป. ลาว อย่างเป็นทางการ และได้หารือความร่วมมือกับนายพันคํา วิพาวัน นายกรัฐมนตรี สปป.ลาว และนายสะเหลิมไซ คมมะสิต รองนายกรัฐมนตรีและ รมต.การต่างประเทศของลาว เพื่อแสดงความพร้อมของประเทศไทยในการจัดสรรทุนการศึกษาให้แก่เยาวชนลาว จํานวน 700 ทุน ตามที่นายกรัฐมนตรี สปป. ลาว และนายกรัฐมนตรีประเทศไทยได้ให้ความเห็นชอบร่วมกันเมื่อครั้งที่นายกรัฐมนตรี สปป. ลาว เดินทางเยือนประเทศไทยอย่างเป็นทางการเมื่อวันที่ 1 – 2 มิ.ย.ที่ผ่านมา นอกจากนี้ ได้หารือกับ รศ.ดร.พุทธ สิมมาลาวงษ์ รมต.การศึกษาและกีฬา สปป. ลาว และได้ตกลงในหลักการร่วมกันให้ทั้งสองประเทศกระชับความร่วมมือทั้งในด้านการส่งเสริมการวิจัยและการพัฒนากําลังคนและ โดยในด้านความร่วมมือด้านการวิจัยทั้งสองฝ่ายเห็นชอบที่จะให้มีการดําเนินความร่วมมือกันในด้านต่างๆ ดังนี้ 1.ด้านธรรมชาติวิทยา เช่น การสํารวจถ้ํา และสิ่งมีชีวิตในแม่น้ําโขง 2. ด้านเทคโนโลยีระบบราง 3. ความร่วมมือด้านเทคโนโลยีชีวภาพ การเกษตรปลอดภัยและเกษตรอินทรีย์ 4.ความร่วมมือด้านดาราศาสตร์ โครงสร้างพื้นฐานด้านดาราศาสตร์ และวิชาการและเทคโนโลยีชั้นสูง 5. โครงการวิจัยร่วมระหว่างหน่วยงานของไทยกับหน่วยงานของ สปป.ลาว
รมว.อว.กล่าวต่อว่า ในด้านการพัฒนากําลังคนทั้งสองประเทศจะร่วมกันพัฒนากําลังคนในสาขาที่เห็นชอบร่วมกันโดยจะ สปป. ลาว จะได้เตรียมข้อมูลความต้องการและทํางานร่วมกับประเทศไทยในการพัฒนากําลังคนผ่านทุนการศึกษาและฝีกอบรม การวิจัยร่วม การฝึกงาน การร่วมจัดกิจกรรมการสัมมนา รวมถึงความร่วมมือในการพัฒนากําลังคนโดยเน้นรูปแบบโรงเรียนในโรงงาน และการผลิตวิศวกรโดยใช้รูปแบบ KOSEN ของญี่ปุ่น ซึ่งไทยคาดหวังว่าจะเป็นสะพานเชื่อมในอาเซียน เพื่อยืนยันเจตจํานงความร่วมมือด้านการพัฒนากําลังคน ทั้งสองฝ่ายยังได้มีการลงนามในหนังสือแสดงเจตจํานง (Letter of Intent – LOI) การจัดสรรทุนการศึกษาของประเทศไทยแก่ สปป.ลาว จํานวน 700 นอกจากการสนับสนุนทุนทั้ง 700 ทุน ดังกล่าว แล้ว ราชวิทยาลัยจุฬาภรณ์ยังได้เสนอให้การสนับสนุนทุนการศึกษาแก่นักศึกษา สปป.ลาว ทั้งในระดับประกาศนียบัตร ปริญญาตรี และปริญญาโท จํานวน 20 ทุน ในหลักสูตรวิทยาศาสตร์บัณฑิต หลักสูตรการพยาบาล รังสีเทคนิค การแพทย์ฉุกเฉิน รวมไปถึงวิทยาศาสตร์การเคลื่อนไหวเพื่อป้องกันการเจ็บป่วย โดยเน้นผู้สูงอายุ ในเชิงรุกและป้องกัน
รัฐบาลไทย-ข่าวทำเนียบรัฐบาล-กสร. ห่วงสถานการณ์น้ำท่วม วอน นายจ้าง ลูกจ้าง จับมือฝ่าวิกฤตร่วมกัน
วันจันทร์ที่ 3 ตุลาคม 2565
กสร. ห่วงสถานการณ์น้ําท่วม วอน นายจ้าง ลูกจ้าง จับมือฝ่าวิกฤตร่วมกัน
กรมสวัสดิการและคุ้มครองแรงงาน (กสร.) ห่วงใยสถานการณ์อุทกภัย ขอความร่วมมือนายจ้าง ลูกจ้าง ร่วมกันแก้ไขปัญหาตามประกาศ เรื่อง ขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ
กรมสวัสดิการและคุ้มครองแรงงาน (กสร.) ห่วงใยสถานการณ์อุทกภัย ขอความร่วมมือนายจ้าง ลูกจ้าง ร่วมกันแก้ไขปัญหาตามประกาศ เรื่อง ขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ และนํามาตรการด้านความปลอดภัยในสถานประกอบกิจการเพื่อรับมือกับปัญหาอุทกภัย มาใช้ด้วยความเห็นอกเห็นใจซึ่งกันและกัน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ด้วยสถานการณ์ที่เกิดจากร่องมรสุมพาดผ่านภาคเหนือตอนล่าง ภาคกลางและภาคตะวันออก ประกอบกับมรสุมตะวันตกเฉียงใต้ที่พัดปกคลุมภาคใต้ ทําให้ประเทศไทยมีฝนตกหนักถึงหนักมากกับมีลมกรรโชกแรง ส่งผลให้เกิดน้ําท่วมฉับพลัน น้ําป่าไหลหลากในหลายพื้นที่ ซึ่งนายสุชาติ ชมกลิ่น รัฐมนตรีว่าการกระทรวงแรงงาน ได้แสดงความห่วงใยต่อลูกจ้าง นายจ้าง เจ้าของสถานประกอบกิจการที่ได้รับผลกระทบจากสถานการณ์ดังกล่าว จึงสั่งการให้กรมสวัสดิการและคุ้มครองแรงงาน (กสร.) ออกประกาศ เรื่อง ขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ ลงวันที่ 28 กันยายน พ.ศ. 2565 โดยขอความร่วมมือให้นายจ้าง ลูกจ้าง และผู้เกี่ยวข้องดําเนินการตามประกาศ อาทิ 1.กรณีที่อยู่อาศัยของลูกจ้างได้รับผลกระทบจากภัยธรรมชาติเป็นเหตุให้เดินทางไปทํางานไม่ได้ หรือมาทํางานสาย ขอความร่วมมือนายจ้างให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางาน ระเบียบหรือคําสั่งของนายจ้าง 2.ขอให้นายจ้างจัดทําแผนฉุกเฉินกรณีเกิดภัยธรรมชาติ เพื่อเตรียมความพร้อมในการเผชิญและแก้ไขสถานการณ์ บรรเทาความเดือดร้อนและความสูญเสีย 3.ขอให้คณะกรรมการความปลอดภัย อาชีวอนามัย และสภาพแวดล้อมในการทํางาน ของสถานประกอบกิจการ เจ้าหน้าที่ความปลอดภัยในการทํางานปฏิบัติตามแผนฉุกเฉิน ตรวจสอบเกี่ยวกับไฟฟ้า เครื่องจักร อาคารสถานที่ ในสถานประกอบกิจการเพื่อป้องกันไม่ให้เกิดภยันตราย เป็นต้น
นายนิยมฯ กล่าวเพิ่มเติมว่า ประกาศดังกล่าว มีวัตถุประสงค์เพื่อให้นายจ้าง ลูกจ้างร่วมมือกันในการแก้ไขปัญหาในภาวะวิกฤตด้วยความเห็นอกเห็นใจกัน พร้อมทั้งนํามาตรการด้านความปลอดภัยในสถานประกอบกิจการเพื่อรับมือกับปัญหาอุทกภัย 3 ระยะ มาใช้ เพื่อให้ปัญหาอุปสรรคต่างๆ คลี่คลายและผ่านพ้นไปด้วยดี ทั้งนี้ ตนได้กําชับให้เจ้าหน้าที่ของกรมสวัสดิการและคุ้มครองแรงงานในพื้นที่ที่ประสบภัย เร่งประชาสัมพันธ์สร้างความเข้าใจกับนายจ้างและลูกจ้างที่ได้รับผลกระทบจากสถานการณ์ดังกล่าว รวมทั้งให้ความช่วยเหลืออย่างเต็มที่ หากนายจ้างหรือเจ้าของสถานประกอบกิจการ ลูกจ้าง มีข้อสงสัยสามารถสอบถามเพิ่มเติมได้ที่ โทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-เพิ่มประสิทธิภาพระบบผลิตและจ่ายน้ำประปา ลดการสูญเสียน้ำ
วันจันทร์ที่ 17 ตุลาคม 2565
เพิ่มประสิทธิภาพระบบผลิตและจ่ายน้ําประปา ลดการสูญเสียน้ํา
วันอาทิตย์ที่ 16 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาระบบสาธารณูปโภคเพื่อดูแลประชาชนอย่างครอบคลุมทั่วถึง โดยอนุมัติงบ 6,077
ล้านบาทเพื่อโครงการเพิ่มประสิทธิภาพระบบผลิตน้ํา ระบบส่งน้ํา และระบบจ่ายน้ําประปา
ให้เพียงพอต่อการบริการประชาชนรองรับความต้องการในอีก 10 ปีข้างหน้า
และลดการสูญเสียน้ําในระบบผลิตและจ่ายน้ําเพื่อการใช้ทรัพยากรอย่างมีประสิทธิภาพ รวม 19 โครงการ
ประกอบด้วย การก่อสร้างปรับปรุงขยายและการบริหารจัดการลดน้ําสูญเสีย 16 โครงการ
และการปรับปรุงกิจการประปาองค์กรปกครองส่วนท้องถิ่น 3 โครงการ
เมื่อโครงการนี้แล้วเสร็จจะเพิ่มประชาชนที่มีน้ําประปาสะอาดใช้อีก 104,800 ราย ทั้งนี้
นายกรัฐมนตรีได้กําชับให้หน่วยงานดําเนินโครงการด้วยความสุจริต โปร่งใส และเป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สหรัฐอเมริกาชวนไทยลงนามไซเบอร์ ป้องกันเด็กไม่ให้ตกเป็นเหยื่ออาชญากรรม พร้อมชวนลงทุนดิจิทัลในไทย
วันพุธที่ 19 ตุลาคม 2565
“สหรัฐอเมริกาชวนไทยลงนามไซเบอร์ ป้องกันเด็กไม่ให้ตกเป็นเหยื่ออาชญากรรม พร้อมชวนลงทุนดิจิทัลในไทย
“สหรัฐอเมริกาชวนไทยลงนามไซเบอร์ ป้องกันเด็กไม่ให้ตกเป็นเหยื่ออาชญากรรม พร้อมชวนลงทุนดิจิทัลในไทย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมพร้อมด้วย นายอะเลฮันโดรมาโยกัส รัฐมนตรีว่าการกระทรวงความมั่นคงแห่งมาตุภูมิสหรัฐอเมริกาหารือด้านความปลอดภัยไซเบอร์ระหว่างเข้าร่วมงานSingapore international Cyber weekณประเทศสิงคโปร์โดยนายอะเลฮันโดรมาโยกัสรัฐมนตรีว่าการกระทรวงความมั่นคงแห่งมาตุภูมิสหรัฐอเมริกาได้ระบุว่าทางสหรัฐอเมริกามีความสนใจที่จะร่วมลงนามความร่วมมือกับประเทศไทยเรื่องการป้องกันภัยไซเบอร์หรือCyber securityมุ่งเน้นไปที่การสร้างความรู้ความเข้าใจด้านอาชญากรรมทางออนไลน์ที่เกี่ยวกับเยาวชนให้กับคนไทยรวมทั้งการฝึกอบรมด้านCyber SecurityจากสถาบันIdaho National Laboratoryซึ่งเป็นสถาบันที่มีชื่อเสียงของสหรัฐอเมริกาและการป้องกันScamsซึ่งทางสหรัฐอเมริกามีผู้เชี่ยวชาญที่สามารถตรวจสอบเส้นทางการเงินเพื่อไม่ให้ตกเป็นเหยื่อของอาชญากรรมออนไลน์อีกด้วย
นอกจากนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมยังกล่าวเชิญชวนบริษัทในสหรัฐอเมริกาเข้ามาลงทุนเรื่องการตั้งธุรกิจดิจิทัลในประเทศไทยซึ่งตอนนี้กําลังเติบโตไปได้ด้วยดี ทั้งนี้รมว.ดิจิทัลเพื่อเศรษฐกิจเเละสังคมยังพบปะหารือกับทางหอการค้าสหรัฐอเมริกาและบริษัททางด้านCyber Securityกว่า40บริษัทที่ให้ความสนใจลงทุนในไทยด้วย
*************
รัฐบาลไทย-ข่าวทำเนียบรัฐบาล-รัฐบาลเข้มทลายและกวาดล้างขบวนการนำเข้าเนื้อหมูผิดกฎหมายไม่ได้มาตรฐาน ช่วง 7 เดือนแรกยึดและดำเนินการทำลายซากสุกร 325,027 กิโลกรัม
วันพุธที่ 31 สิงหาคม 2565
รัฐบาลเข้มทลายและกวาดล้างขบวนการนําเข้าเนื้อหมูผิดกฎหมายไม่ได้มาตรฐาน ช่วง 7 เดือนแรกยึดและดําเนินการทําลายซากสุกร 325,027 กิโลกรัม
รัฐบาลเข้มทลายและกวาดล้างขบวนการนําเข้าเนื้อหมูผิดกฎหมายไม่ได้มาตรฐาน ช่วง 7 เดือนแรกยึดและดําเนินการทําลายซากสุกร 325,027 กิโลกรัม
วันที่ 31 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงกรณีที่มีข่าวการลักลอบนําสินค้าเนื้อและชิ้นส่วนสุกรเข้าประเทศ ซึ่งทําให้เกิดความกังวลและความเสี่ยงต่อการนําเชื้อไวรัส หรือพาหะต่างๆ ที่ก่อให้เกิดโรคระบาดร้ายแรง ที่ผ่านมา นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้กรมปศุสัตว์ เข้มงวดทลายและกวาดล้างขบวนการนําเข้าเนื้อหมูผิดกฎหมาย ไม่ได้มาตรฐานมาอย่างต่อเนื่อง โดยทางกรมฯ ได้จัดทีมตรวจค้นห้องเย็นหรือสถานที่พักซากสัตว์ทั่วประเทศ พร้อมกับบูรณาการงานป้องกันการลักลอบนําเข้า กับกระทรวงกลาโหม กระทรวงมหาดไทย สํานักงานตํารวจแห่งชาติ และกรมศุลกากร มีการจัดตั้งหน่วยปฏิบัติการพิเศษปราบปรามผู้กระทําความผิดตามกฎหมายที่กรมปศุสัตว์รับผิดชอบ เข้มงวดการตรวจสอบการนําเข้า ส่งออก และนําผ่านราชอาณาจักร โดยเฉพาะพื้นที่ชายแดนติดต่อกับเมียนมา ลาว กัมพูชา และมาเลเซีย หากพบผู้กระทําผิด จะดําเนินการตามกฎหมายโดยเด็ดขาดและถึงที่สุด ไม่ละเว้นให้กับผู้ใดทั้งสิ้น
จากความร่วมมือในการกวาดล้างการลักลอบสินค้าเนื้อแและชิ้นส่วนสุกร กรมปศุสัตว์รายงานว่า สามารถตรวจยึดซากสุกรตามพื้นที่แนวตะเข็บชายแดน โดยผลการตรวจยึด 4 ปีที่ผ่านมา (ปี 2562-2565) ตรวจสอบการลักลอบนําเข้าซากสัตว์ 3,516 ครั้ง แจ้งความดําเนินคดี 20 คดี (ร่วมกับศุลกากร 3 คดี) ยึดและดําเนินการทําลายซากสุกร 339,192 กิโลกรัม มูลค่าของกลางกว่า 79 ล้านบาท ในปี 2565 ผลการปฏิบัติงานช่วงเดือนมกราคม-เดือนกรกฎาคม 2565 ดําเนินการตรวจสอบการลักลอบนําเข้าจํานวน 2,425 ครั้ง แจ้งความดําเนินคดี 13 คดี (ร่วมกับศุลกากร 3 คดี) ยึดและดําเนินการทําลายซากสุกร 325,027 กิโลกรัม มูลค่าของกลางกว่า 65 ล้านบาท
"กระทรวงเกษตรได้ร่วมกับหน่วยงานที่เกี่ยวข้องดําเนินการจับกุมผู้ลักลอบน้ําเข้าเนื้อสัตว์ผิดกฎหมาย และได้ออกมาตรการการควบคุมโรค ASFอย่างเข้มงวด ส่งผลให้ประเทศไทยได้รับการยอมรับจากต่างประเทศติดอันดับโลก ในการป้องกันควบคุมโรคดีที่สุดในเอเชีย หลังล่าสุดตัวเลขติดเชื้อ ASF ในสุกรลดลงเป็นศูนย์ ทั้งนี้ หากประชาชนพบเบาะแสการกระทําผิด หรือสงสัยการระบาดของโรคต่างๆ ในสัตว์ ตลอดจนหากต้องการสอบถามข้อมูลเพิ่มเติม สามารถติดต่อเจ้าหน้าที่ปศุสัตว์ในพื้นที่หรือ สายด่วนกรมปศุสัตว์ 06 3225 6888 ได้ตลอดเวลา 24 ชั่วโมง รวมทั้งผ่าน www.dld.go.th หรือแอปพลิเคชัน DLD 4.0." นางสาวรัชดาฯ กล่าว
รัฐบาลไทย-ข่าวทำเนียบรัฐบาล-นายกฯ “ขอบคุณ” เจ้าหน้าที่ ศบค. ทุกระดับและผู้เกี่ยวข้อง ที่ร่วมกันสู้ภัยโควิด-19 เพื่อความปลอดภัยของประเทศและคนไทยทุกคน
วันจันทร์ที่ 3 ตุลาคม 2565
นายกฯ “ขอบคุณ” เจ้าหน้าที่ ศบค. ทุกระดับและผู้เกี่ยวข้อง ที่ร่วมกันสู้ภัยโควิด-19 เพื่อความปลอดภัยของประเทศและคนไทยทุกคน
.....
พล.อ.ประยุทธ์ จันทร์โอชา นายกรัฐมนตรี “ขอบคุณ” เจ้าหน้าที่ ศบค. ทุกระดับและผู้เกี่ยวข้องทั้งจากภาครัฐ เอกชน และจิตอาสาที่ได้ทํางานร่วมกับรัฐบาลในการป้องกันการแพร่ระบาดของโรคโควิด-19 ซึ่งทําให้ประเทศและคนไทยมีความปลอดภัย จนได้รับการยอมรับ ชื่นชม และได้รับเกียรติจากนานาชาติให้เป็น "ประเทศที่บริหารจัดการวิกฤตโควิดได้ดีที่สุด" อีกประเทศหนึ่งในโลก
.
นอกจากนี้ อีกหนึ่งกลไกที่ช่วยให้รัฐบาลสามารถควบคุมการแพร่ระบาดของโรคโควิด-19 คือ การใช้พื้นที่สถานีกลางบางซื่อเป็น “ศูนย์ฉีดวัคซีนกลางบางซื่อ” ซึ่งถือว่าเป็นศูนย์ฉีดวัคซีนที่ใหญ่ที่สุดในประเทศ และตลอดระยะเวลากว่า 477 วันที่เปิดทําการ ได้ฉีดวัคซีนโควิด-19 กว่า 6.5 ล้านโดส ให้กับ ปชช. ราว 3.3 ล้านคน
.
แม้ศูนย์ฉีดวัคซีนดังกล่าวได้ปิดตัวอย่างเป็นทางการไปแล้ว เมื่อวันที่ 30 ก.ย. 65 ที่ผ่านมา รัฐบาลยังคงจัดสรรและกระจายวัคซีนไปทั่วทุกภูมิภาค เพื่อให้ ปชช. สามารถเข้ารับบริการวัคซีนได้สะดวก ณ สถานบริการใกล้บ้าน
.
สําหรับ ปชช. ในพื้นที่ กทม. สถาบันโรคผิวหนังได้เปิดให้บริการฉีดวัคซีนโควิด-19 สําหรับบุคคลอายุตั้งแต่ 5 ปีขึ้นไปทั้งชาวไทยและต่างชาติ
.
• จองคิวฉีดล่วงหน้า >https://covid19.iod.go.th/vaccine
• ลงทะเบียน ณ จุดฉีด (Walk in) ณ ห้องประชุมชั้น 20 สถาบันโรคผิวหนัง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ให้กำลังใจผู้บาดเจ็บและครอบครัวผู้เสียชีวิต จากเหตุการณ์โศกนาฏกรรม จ.หนองบัวลำภู ยืนยันรัฐบาลจะดูแลอย่างดีที่สุด กำชับส่วนท้องถิ่นให้ดูแลครอบครัวผู้เสียชีวิตอย่างใกล้ชิด
วันศุกร์ที่ 7 ตุลาคม 2565
นายกฯ ให้กําลังใจผู้บาดเจ็บและครอบครัวผู้เสียชีวิต จากเหตุการณ์โศกนาฏกรรม จ.หนองบัวลําภู ยืนยันรัฐบาลจะดูแลอย่างดีที่สุด กําชับส่วนท้องถิ่นให้ดูแลครอบครัวผู้เสียชีวิตอย่างใกล้ชิด
นายกฯ ให้กําลังใจผู้บาดเจ็บและครอบครัวผู้เสียชีวิต จากเหตุการณ์โศกนาฏกรรม จ.หนองบัวลําภู ยืนยันรัฐบาลจะดูแลอย่างดีที่สุด กําชับส่วนท้องถิ่นให้ดูแลครอบครัวผู้เสียชีวิตอย่างใกล้ชิด ขอทุกคนเข้มแข็ง ก้าวผ่านเหตุการณ์ความสูญเสียอันยิ่งใหญ่นี้ไปให้ได้
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (7 ตุลาคม 2565) เวลา 14.20 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก ประวิตร วงษ์สุวรรณ รองนายกรัฐมนตรี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายสุชาติ ชมกลิ่น รัฐมนตรีว่าการกระทรวงแรงงาน นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวตรีนุช เทียนทอง รัฐมนตรีว่าการกระทรวงศึกษาธิการ และนายสาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะ ติดตามสถานการณ์และเยี่ยมให้กําลังใจผู้บาดเจ็บและครอบครัวผู้เสียชีวิต ณ องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู
เมื่อเดินทางถึงศูนย์พัฒนาเด็กเล็ก องค์การบริหารส่วนตําบลอุทัยสวรรค์ นายกรัฐมนตรีพร้อมคณะวางดอกไม้และยืนสงบนิ่งไว้อาลัยให้กับผู้เสียชีวิตด้านหน้าศูนย์พัฒนาเด็กเล็ก จากนั้น นายกรัฐมนตรีมอบเงินช่วยเหลือของหน่วยงานภาครัฐให้กับครอบครัวผู้เสียชีวิต พร้อมกล่าวแสดงความเสียใจอย่างสุดซึ้งต่อครอบครัวผู้เสียชีวิต ยืนยันรัฐบาลจะดูแลอย่างดีที่สุด กําชับให้หน่วยงานส่วนท้องถิ่น กํานัน ผู้ใหญ่บ้าน ดูแลครอบครัวผู้เสียชีวิตอย่างใกล้ชิดให้เหมือนกับคนในครอบครัว ขอให้ทุกคนเข้มแข็งก้าวผ่านเหตุการณ์ความสูญเสียอันยิ่งใหญ่นี้ไปให้ได้ นายกรัฐมนตรีเน้นย้ําเรื่องการดูแลสุขภาพจิต ขอให้กรมสุขภาพจิตฟื้นฟูเยียวยาจิตใจครอบครัวผู้เสียชีวิตให้มีความเข้มแข็งกลับมาใช้ชีวิตได้อย่างปกติในเร็ววัน ทั้งนี้ นายกรัฐมนตรีได้โอบกอดผู้ปกครองที่สูญเสียลูก พร้อมกล่าวให้กําลังว่า เข้าใจถึงความรู้สึกการสูญเสียคนรัก ไม่มีใครคาดคิดว่าเหตุการณ์จะเกิดขึ้น เป็นเรื่องยากที่จะทําใจ แต่ขอให้เข้มแข็ง ก้าวผ่านไปให้ได้
จากนั้น นายกรัฐมนตรีเดินทางไปตรวจเยี่ยมให้กําลังใจผู้ที่ได้รับบาดเจ็บจากเหตุการณ์โศกนาฏกรรม ณ โรงพยาบาลหนองบัวลําภู นายกรัฐมนตรีได้สอบถามอาการผู้บาดเจ็บ จากแพทย์ผู้รักษา พร้อมสอบถามปัญหาอุปสรรคว่าติดขัดอะไรขอให้บอก รัฐบาลพร้อมสนับสนุนให้การช่วยเหลือ ขอให้รักษาผู้ป่วยอย่างเต็มที่รวมถึงติดตามอาการอย่างต่อเนื่องหลังผู้ป่วยพ้นขีดอันตราย โดยเฉพาะสภาพจิตใจ โดยนายกรัฐมนตรีได้กล่าวกับผู้ป่วย ขอให้สิ่งศักดิ์สิทธิ์ทั้งหลายช่วยคุ้มครองให้หายป่วยไว ๆ มีสุขภาพแข็งแรง วันนี้นําความห่วงใยจากคนไทยทั้งประเทศมาเยี่ยมมาให้ ขอให้มีกําลังใจ อย่ากังวลถึงเรื่องการรักษา นับเป็นพระมหากรุณาธิคุณที่ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี ทรงรับทุกคนไว้เป็นคนไข้ในพระบรมราชานุเคราะห์ ขอให้ทุกคนสบายใจ มีกําลังใจที่ดี เพื่อจะได้หายไว ๆ จากนี้ไปขอให้พบแต่ความโชคดี.
รัฐบาลไทย-ข่าวทำเนียบรัฐบาล-รัฐบาลพร้อมโชว์ แพลตฟอร์มการค้าดิจิทัลระหว่างประเทศ NDTP รองรับธุรกรรมจำนวนมาก ในงานเอเปค พ.ย.นี้
วันพุธที่ 26 ตุลาคม 2565
รัฐบาลพร้อมโชว์ แพลตฟอร์มการค้าดิจิทัลระหว่างประเทศ NDTP รองรับธุรกรรมจํานวนมาก ในงานเอเปค พ.ย.นี้
รัฐบาลพร้อมโชว์ แพลตฟอร์มการค้าดิจิทัลระหว่างประเทศ NDTP รองรับธุรกรรมจํานวนมาก ในงานเอเปค พ.ย.นี้
วันนี้ 26 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความก้าวหน้าการดําเนินการพัฒนาแพลตฟอร์มการค้าดิจิทัลระหว่างประเทศ (Thailand National Digital Trade Platform: NDTP) ซึ่งปัจจุบันสํานักงานคณะกรรมการพัฒนาระบบราชการ (สํานักงาน ก.พ.ร.) ได้พัฒนาต้นแบบของแพลตฟอร์ม NDTP เสร็จเรียบร้อยแล้ว เพื่อให้เป็นแพลตฟอร์มหลักในการขับเคลื่อนธุรกิจการค้าระหว่างประเทศ สามารถรองรับธุรกรรมจํานวนมาก รวมถึงมาตรฐานด้านเอกสารที่ใช้ในการทําธุรกรรมที่แตกต่างกันในแต่ละประเทศคู่ค้าได้ ขณะนี้ คณะกรรมการร่วมภาคเอกชน 3 สถาบัน (กกร.) ประกอบด้วย สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย กําลังพัฒนาขีดความสามารถของระบบต่อยอดจากต้นแบบที่ศึกษาไว้ และอยู่ระหว่างการทดสอบเชื่อมต่อการใช้งานกับ 2 แพลตฟอร์มการค้าระหว่างประเทศ คือ
1.TradeWaltz ของประเทศญี่ปุ่น เป็นแพลตฟอร์มการแบ่งปันข้อมูลทางการค้าระหว่างประเทศ ช่วยอํานวยความสะดวกให้กับภาคธุรกิจในการเข้าถึงข้อมูลของบริษัทต่างๆ ที่เข้าร่วมระบบทั้งประเภทสินค้า เส้นทางการจัดจําหน่าย และข้อมูลธุรกรรมการนําเข้า-ส่งออก รวมถึงเชื่อมโยงข้อมูลกับภาครัฐ ที่ทําให้ธุรกิจสามารถตัดสินใจและค้นหาคู่ค้าที่มีศักยภาพสูงสุดได้ดีขึ้น
2.The Networked Trade Platform (NTP) ของประเทศสิงคโปร์ เป็นแพลตฟอร์มทางการค้าระหว่างประเทศที่ให้บริการแบบครบวงจรภายใต้การดําเนินงานของหน่วยงานภาครัฐหลายแห่งของสิงคโปร์ เพื่อเป็นศูนย์กลางการค้า การเงิน และห่วงโซ่อุปทานชั้นนําของโลก
การทดสอบเชื่อมต่อการใช้งานในระยะแรก จะดําเนินการรับส่งเอกสารอิเล็กทรอนิกส์ 3 รายการ ได้แก่ 1)ใบสั่งซื้อสินค้า 2)ใบแจ้งหนี้ และ 3)ใบแสดงรายการบรรจุหีบห่อ หากเอกสารดังกล่าวเป็นไปตามมาตรฐานสากล จะทําให้ภาคเอกชนลดค่าใช้จ่ายในการเตรียมเอกสารและลดเวลาการดําเนินการนําเข้า-ส่งออกได้ อีกทั้งหน่วยงานภาครัฐที่เกี่ยวข้องสามารถตรวจสอบเอกสารได้อย่างรวดเร็ว แม่นยํา และมีประสิทธิภาพ
นางสาวรัชดา กล่าวด้วยว่า คณะกรรมการร่วมภาคเอกชน 3 สถาบัน จะแสดงระบบทดสอบการรับส่งเอกสารอิเล็กทรอนิกส์ที่ใช้ในการค้าระหว่างประเทศให้กับประเทศคู่ค้าในเวทีการประชุมเอเปค หัวข้อ APEC Digital Trade Transformation Work Programme ในเดือนพฤศจิกายน 2565 นี้ด้วย สําหรับระยะต่อไป จะดําเนินการ เช่น ศึกษาแนวทางในการปรับปรุงกฎหมายเพื่อสนับสนุนการขับเคลื่อนแพลตฟอร์ม NDTP และพิจารณาประเทศที่มีความพร้อมเพื่อขยายผลการดําเนินการแพลตฟอร์ม NDTP ในอนาคต ซึ่งปัจจุบันได้เริ่มเจรจากับจีน เยอรมนี สหราชอาณาจักร ออสเตรเลีย และนิวซีแลนด์แล้ว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการทุกหน่วยงานที่เกี่ยวข้อง ติดตามช่วยเหลือคนไทยที่ได้รับผลกระทบจากเหตุการณ์อิแทวอน
วันจันทร์ที่ 31 ตุลาคม 2565
โฆษกรัฐบาลเผย นายกฯ สั่งการทุกหน่วยงานที่เกี่ยวข้อง ติดตามช่วยเหลือคนไทยที่ได้รับผลกระทบจากเหตุการณ์อิแทวอน
โฆษกรัฐบาลเผย นายกฯ สั่งการทุกหน่วยงานที่เกี่ยวข้อง ติดตามช่วยเหลือคนไทยที่ได้รับผลกระทบจากเหตุการณ์อิแทวอน
วันที่​ 31​ ตุลาคม​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่าต่อกรณีเหตุการณ์ที่อิแทวอน กรุงโซล ประเทศเกาหลีใต้ ในเทศกาลคืนวันฮาโลวีน ซึ่งส่งผลให้มีผู้เสียชีวิตและผู้ได้รับบาดเจ็บเป็นจํานวนมากนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้หน่วยงานที่เกี่ยวข้องให้ความช่วยเหลือคนไทยที่ได้รับผลกระทบอย่างเต็มที่ ทั้งนี้ กระทรวงการต่างประเทศรายงานว่า ขณะนี้ยืนยันผู้เสียชีวิตที่เป็นคนไทยที่ 1 ราย ซึ่งสถานเอกอัครราชทูตไทยฯ แจ้งว่าสามารถติดต่อ สอบถาม หรือตรวจสอบเกี่ยวกับคนสูญหายได้ที่ช่องทางของทางการเกาหลีใต้ หมายเลขโทรศัพท์ 02 2199 8660 หากต้องการความช่วยเหลือ สามารถติดต่อสถานเอกอัครราชทูตไทยฯ ที่เบอร์โทรศัพท์ฉุกเฉิน 010-6747-0095 , 010-3099-2955
พร้อมกันนี้ กระทรวงแรงงาน ได้สั่งการให้ทูตแรงงานที่เกาหลีใต้ เร่งตรวจสอบว่ามีแรงงานไทยเสียชีวิตหรือไม่ ซึ่งพร้อมให้ความช่วยเหลือต่อไป
ในส่วนของหน่วยงานด้านการดูแลความปลอดภัย สํานักงานตํารวจแห่งชาติ ได้สั่งการทุกหน่วยให้พร้อมดูแลความปลอดภัยประชาชน นักท่องเที่ยว ประสานความร่วมมือกับผู้ประกอบการ ตรวจสถานที่จัดงาน ตรวจสถานบริการ ทางเข้าออก ทางหนีไฟ การจํากัดคนเข้าใช้บริการตามมาตรการของสาธารณสุข ไม่ให้แออัดจนเกินไป ดูแลความปลอดภัยประชาชนในทุกมิติ รวมทั้งการตรวจอาวุธตามสถานบริการ ป้องกันเหตุร้ายต่าง ๆ
“นายกรัฐมนตรีแสดงความห่วงใย สั่งการให้หน่วยงานที่เกี่ยวข้องดําเนินการให้ความช่วยเหลือผู้ได้รับผลกระทบในส่วนของคนไทยจากสถานการณ์ที่เกาหลีอย่างเต็มที่ พร้อมให้หน่วยงานดูแลความปลอดภัยของประชาชน และนักท่องเที่ยว ตรวจสถานที่จัดกิจกรรมอย่างเคร่งครัดให้เป็นไปตามมาตรฐานด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ออมสินออกมาตรการปรับลดเงินงวด “ผ่อนบ้านดี..มีเฮ” แบ่งเบาภาระลูกหนี้ผ่อนดี ผ่อนต่ำล้านละ 5 พันบาท/เดือน นาน 1 ปี ลงทะเบียนได้ที่ www.gsb.or.th ภายใน 30 กันยายน นี้
วันอังคารที่ 30 สิงหาคม 2565
ออมสินออกมาตรการปรับลดเงินงวด “ผ่อนบ้านดี..มีเฮ” แบ่งเบาภาระลูกหนี้ผ่อนดี ผ่อนต่ําล้านละ 5 พันบาท/เดือน นาน 1 ปี ลงทะเบียนได้ที่ www.gsb.or.th ภายใน 30 กันยายน นี้
ธนาคารออมสินออกมาตรการปรับลดเงินงวด “ผ่อนบ้านดี มีเฮ” เพื่อช่วยเหลือลูกหนี้สินเชื่อเคหะเดิมที่มีประวัติการผ่อนชําระหนี้ดี โดยการปรับลดเงินงวดต่อเดือนให้น้อยลงจากเดือนละ 6,000-7,000 บาท เหลือผ่อนชําระเพียงล้านละ 5,000 บาทต่อเดือน เป็นระยะเวลา 1 ปี
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์การชะลอตัวของเศรษฐกิจในปัจจุบัน ธนาคารออมสินในฐานะธนาคารเพื่อสังคม ตระหนักถึงความเดือดร้อนและความยากลําบากในการดําเนินชีวิตของลูกค้าและประชาชน เพื่อเป็นการบรรเทาภาระและเพิ่มสภาพคล่องค่าใช้จ่ายในชีวิตประจําวัน ธนาคารจึงได้ออกมาตรการปรับลดเงินงวด “ผ่อนบ้านดี มีเฮ” เพื่อช่วยเหลือลูกหนี้สินเชื่อเคหะเดิมที่มีประวัติการผ่อนชําระหนี้ดี โดยการปรับลดเงินงวดต่อเดือนให้น้อยลงจากเดือนละ 6,000-7,000 บาท เหลือผ่อนชําระเพียงล้านละ 5,000 บาทต่อเดือน เป็นระยะเวลา 1 ปี หรือ 12 เดือน แก่ผู้กู้ที่ไม่มีหนี้ค้างชําระ ไม่เคยทําการปรับปรุงโครงสร้างหนี้ และไม่อยู่ระหว่างเข้าร่วมมาตรการช่วยเหลืออื่นๆ ของธนาคาร หรือไม่เป็นผู้กู้สินเชื่อเคหะเพื่อซื้อที่ดินเพื่อเตรียมปลูกสร้างอาคาร โดยผู้กู้หลักที่มีคุณสมบัติดังกล่าวสามารถตรวจสอบสิทธิ์หรือลงทะเบียนเข้าร่วมมาตรการได้ที่เว็บไซต์ของธนาคารออมสิน www.gsb.or.th เมื่อได้รับสิทธิ์แล้ว ให้ติดต่อธนาคารออมสินสาขาเจ้าของบัญชีสินเชื่อเคหะ เพื่อจัดทํานิติกรรมสัญญาให้แล้วเสร็จภายในวันที่ 30 กันยายน 2565 ซึ่งหลังจากครบกําหนดมาตรการปรับเงินงวดฯแล้ว ให้ชําระเงินงวดเดิมตามสัญญาเดิม ภายใต้หลักเกณฑ์ที่ธนาคารกําหนด
ทั้งนี้ โครงการดังกล่าวเป็นการช่วยเหลือประชาชนและไม่มีการเรียกเก็บค่าธรรมเนียมขอเข้าร่วมมาตรการอาจมีมิจฉาชีพแอบอ้างเชิญชวนให้ลงทะเบียนผ่านลิงค์หรือแอปพลิเคชั่นไลน์โปรดอย่าได้หลงเชื่อ หากมีข้อสงสัยขอให้สอบถามเพิ่มเติมได้ที่ GSB Contact Center โทร.1115 และที่ facebook : GSB Society
https://www.gsb.or.th/news/gsbpr30-65/
รัฐบาลไทย-ข่าวทำเนียบรัฐบาล-ปลัดฯ กอบชัย มอบนโยบายและแลกเปลี่ยนความคิดเห็นในการสัมมนาฯ
วันจันทร์ที่ 26 กันยายน 2565
ปลัดฯ กอบชัย มอบนโยบายและแลกเปลี่ยนความคิดเห็นในการสัมมนาฯ
ปลัดฯ กอบชัย มอบนโยบายและแลกเปลี่ยนความคิดเห็นในการสัมมนาเพิ่มประสิทธิภาพการบริหารจัดการ การบังคับใช้กฎหมายว่าด้วย รง.เกี่ยวกับกากอุตฯ และปรับปรุงดําเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดําเนินงานตาม พรบ.รง. พ.ศ.2535
จังหวัดชลบุรี : วันนี้ (24 กันยายน 2565) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายและแลกเปลี่ยนความคิดเห็นในการสัมมนาเพื่อเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม และการปรับปรุงดําเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดําเนินงานตามพระราชบัญญัติโรงงาน พ.ศ.2535 โดยมีนางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสงค์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม ร่วมงาน ณ โรงแรม บางแสนเฮอริเทจ จังหวัดชลบุรี
นอกจากนี้ ยังมีการบรรยายและแลกเปลี่ยนเรียนรู้เกี่ยวกับภาพรวมการปรับปรุงรายการบัญชีตามเกณฑ์คงค้าง ณ วันสิ้นปีงบประมาณ โดยนางสาวนันทกา อมราวดี หัวหน้าฝ่ายการเงิน และนางสาวปิยนุช รอดสงฆ์ หัวหน้าฝ่ายบัญชีและบริหารงบประมาณ และหัวข้อ "การเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม โดยนายสมชัย เอมบํารุง ผู้อํานวยการกองกฎหมาย สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม.เห็นชอบรฟท.กู้เงินบรรเทาการขาดสภาพคล่องในปีงบประมาณ2566 วงเงิน 15,200 ล้านบาท
วันพุธที่ 5 ตุลาคม 2565
ครม.เห็นชอบรฟท.กู้เงินบรรเทาการขาดสภาพคล่องในปีงบประมาณ2566 วงเงิน 15,200 ล้านบาท
ครม.เห็นชอบรฟท.กู้เงินบรรเทาการขาดสภาพคล่องในปีงบประมาณ2566 วงเงิน 15,200 ล้านบาท
วันที่ 5 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบให้การรถไฟแห่งประเทศไทย (รฟท.) กู้เงินเพื่อบรรเทาการขาดสภาพคล่องในปีงบประมาณ2566 วงเงิน 15,200 ล้านบาท และเงินกู้ระยะสั้นวงเงิน 1,500 ล้านบาท โดยให้ดําเนินการคัดเลือกสถาบันการเงินด้วยวิธีการประมูลวงเงินกู้ระยะสั้นตามความเห็นของกระทรวงการคลัง โดยให้กระทรวงการคลังเป็นผู้ค้ําประกัน รวมทั้งพิจารณาวิธีการกู้เงิน เงื่อนไขและรายละเอียดตามความเหมาะสม โดยรฟท.จะกู้เงินได้ภายหลังจากวงเงินกู้ได้รับการบรรจุไว้ในแผนการบริหารหนี้สาธารณะประจําปีงบประมาณ 2566 ที่ผ่านความเห็นชอบตามขั้นตอนแล้ว โดยที่ผ่านมาครม.มีมติเห็นชอบให้รฟท.ดําเนินการกู้เงินเพื่อบรรเทาการขาดสภาพคล่องและเงินกู้ระยะสั้นมาอย่างต่อเนื่อง ซึ่งตั้งแต่ปี 2558 เป็นต้นมา รฟท.ได้ขอกู้เงินเพื่อบรรเทาการขาดสภาพคล่องรวมแล้วจํานวน 88,905 ล้านบาททั้งนี้ กระทรวงคมนาคมรายงานว่า รฟท.ประสบปัญหาขาดทุนมาอย่างต่อเนื่อง ซึ่งในปี 2566 รฟท.คาดการณ์ว่าจะมีเงินสดรับ 59,320 ล้านบาท และเงินสดจ่าย 74,620 ล้านบาท โดยมีเงินสดยกมาจากปี 2565 จํานวน 100 ล้านบาท ส่งผลให้รฟท.ขาดเงินสดไว้ใช้จ่ายในปีงบประมาณ 2566 จํานวน 15,200 ล้านบาทจึงจําเป็นต้องกู้เงินจํานวนดังกล่าว เพื่อให้มีเงินสดหมุนเวียนในการใช้จ่ายดําเนินงาน การลงทุน การจ่ายเงินบําเหน็จบํานาญ และการชําระหนี้เงินกู้ โดยคาดว่ารฟท.จะเริ่มขาดเงินในช่วงเดือนตุลาคม 2565 สําหรับเงินวงเงินกู้ระยะสั้น 1,500 ล้านบาท จะเป็นวงเงินสํารองสําหรับกรณีที่ต้องมีการใช้จ่ายเร่งด่วน เนื่องจากปัจจุบัน ร.ฟ.ท. มีโครงการลงทุนขนาดใหญ่หลายโครงการต้องบริหาร ขณะที่รายจ่ายด้านต่างๆ อาทิ การบํารุงรักษาทาง อาณัติสัญญาณ รถจักรล้อเลื่อนและการบริหารต่างๆ ยังคงเดิม แต่ ร.ฟ.ท. ยังมีภาวะขาดทุนอย่างต่อเนื่องและอาจประสบภาวะเงินสดขาดมือในบางช่วง จึงจําเป็นต้องเปิดวงเงินกู้ระยะสั้นในกรอบ 1,500 ล้านบาทข้างต้น สําหรับการสํารองเงินให้แก่ผู้รับจ้างเพื่อไม่ให้เกิดความเสียหาย การดําเนินงานต้องกระทบกระเทือนหรือหยุดชะงัก
รัฐบาลไทย-ข่าวทำเนียบรัฐบาล-ครม.เห็นชอบให้การยางแห่งประเทศไทย จ่ายเงินสวัสดิการพิเศษผู้ปฏิบัติงานในพื้นที่จังหวัดชายแดนใต้ เพิ่มเป็น 5,000 บาทต่อเดือน
วันอังคารที่ 27 กันยายน 2565
ครม.เห็นชอบให้การยางแห่งประเทศไทย จ่ายเงินสวัสดิการพิเศษผู้ปฏิบัติงานในพื้นที่จังหวัดชายแดนใต้ เพิ่มเป็น 5,000 บาทต่อเดือน
ครม.เห็นชอบให้การยางแห่งประเทศไทย จ่ายเงินสวัสดิการพิเศษผู้ปฏิบัติงานในพื้นที่จังหวัดชายแดนใต้ เพิ่มเป็น 5,000 บาทต่อเดือน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 กันยายน 2565 ว่า ครม.เห็นชอบให้การยางแห่งประเทศไทย (กยท.) จ่ายเงินสวัสดิการพิเศษให้แก่ผู้ปฏิบัติงานในพื้นที่เสี่ยงภัยจังหวัดชายแดนภาคใต้ ได้แก่ จังหวัดยะลา ปัตตานี นราธิวาส และ 5 อําเภอ ของจังหวัดสงขลา คือ อําเภอจะนะ สะเดา เทพา นาทวี และสะบ้าย้อย รวม 248 คน ในอัตราคนละ 5,000 บาทต่อเดือน ตามที่กระทรวงเกษตรและสหกรณ์เสนอ โดยใช้จ่ายจากเงินรายได้ของ กยท. เอง และให้มีผลตั้งแต่วันที่ ครม. มีมติเห็นชอบ เพื่อเป็นการสร้างขวัญและกําลังใจให้แก่ผู้ปฏิบัติงานในพื้นที่เสี่ยงภัยจังหวัดชายแดนภาคใต้
อัตราเงินสวัสดิการพิเศษครั้งนี้ เป็นการปรับเพิ่มจากสวัสดิการพิเศษเดิมที่การยางแห่งประเทศไทยจ่ายให้แก่พนักงานและลูกจ้างหน่วยงานของตนที่มาจากการควบรวม 3 หน่วยงาน ในพื้นที่เสี่ยงภัยจังหวัดชายแดนภาคใต้ คือ 1)สํานักงานกองทุนสงเคราะห์การทําสวนยาง (สกย.) เดิมได้รับ 3,500 บาทต่อเดือน ปรับเพิ่มเป็น 5,000 บาทต่อเดือน 2)สถาบันวิจัยยาง (สวย.) เดิมได้รับ 2,500 บาทต่อเดือน ปรับเพิ่มเป็น 5,000 บาทต่อเดือน และ 3)องค์การสวนยาง (อ.ส.ย.) เดิมไม่ได้รับ เนื่องจากไม่มีภารกิจเสี่ยงภัยในพื้นที่ ปรับเพิ่มเป็น 5,000 บาทต่อเดือน แม้การปรับเพิ่มสวัสดิการพิเศษ จะทําให้ กยท. มีค่าใช้จ่ายเพิ่มขึ้นประมาณเดือนละ 376,000 บาท หรือปีละ 4,512,000 บาท แต่จะเป็นประโยชน์อย่างยิ่งในการสร้างความเท่าเทียมให้กับพนักงานและลูกจ้างของ กยท. โดยได้รับเงินสวัสดิการพิเศษในอัตราเดียวกัน
นางสาวรัชดา กล่าวด้วยว่า ที่ผ่านมา ครม.เคยมีมติเห็นชอบปรับเพิ่มสวัสดิการหรือค่าตอบแทนพิเศษให้แก่พนักงานรัฐวิสาหกิจที่ปฏิบัติงานในพื้นที่เสี่ยงภัยจังหวัดชายแดนใต้หลายหน่วยงาน อาทิ 1.บริษัทไปรษณีย์ไทย (มติ ครม. 17 ก.ค. 2550) ปรับเพิ่มเป็น 5,000 บาทต่อเดือน 2.การเคหะแห่งชาติ (มติ ครม. 3 ก.ค. 2555) ปรับเพิ่มเป็น 5,000 บาทต่อเดือน และ 3.การประปาส่วนภูมิภาค (มติ ครม. 14 ก.พ. 2565) ปรับเพิ่มเป็น 7,000 บาทต่อเดือน
รัฐบาลไทย-ข่าวทำเนียบรัฐบาล-ครม.อนุมัติงบกลางกว่า 279 ล้านบาท จ่ายค่าทำศพผู้สูงอายุรายละ 3,000 บาท กว่า 9.3 หมื่นคน
วันอังคารที่ 6 กันยายน 2565
ครม.อนุมัติงบกลางกว่า 279 ล้านบาท จ่ายค่าทําศพผู้สูงอายุรายละ 3,000 บาท กว่า 9.3 หมื่นคน
ครม.อนุมัติงบกลางกว่า 279 ล้านบาท จ่ายค่าทําศพผู้สูงอายุรายละ 3,000 บาท กว่า 9.3 หมื่นคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 กันยายน 2565 ว่า ครม.อนุมัติงบกลางปี 2565 รายการเงินสํารองจ่ายเพื่อกรณีฉุกเฉินหรือจําเป็น วงเงิน 279.38 ล้านบาท เพื่อเป็นเงินสนับสนุนค่าจัดการศพผู้สูงอายุตามประเพณีรายละ 3,000 บาท ที่ค้างจ่ายในงบประมาณปี 2565 ตั้งแต่เดือนตุลาคม 2564 – พฤษภาคม 2565 จํานวนทั้งสิ้น 93,127 ราย ตามที่กระทรวงพัฒนาสังคมและความมั่นคงของมนุษย์
สําหรับคุณสมบัติผู้สูงอายุที่ได้รับสิทธิเงินค่าจัดการศพตามประเพณี รายละ 3,000 บาท มีดังนี้ 1)ผู้สูงอายุที่เสียชีวิตจะต้องมีอายุเกิน 60 ปีบริบูรณ์ขึ้นไป สัญชาติไทย 2)ผู้สูงอายุที่มีบัตรสวัสดิการแห่งรัฐ หรือผู้สูงอายุมีคุณสมบัติตามเกณฑ์บัตรสวัสดิการแห่งรัฐ แต่ยังไม่มีบัตรสวัสดิการฯ หรือยังไม่ได้ลงทะเบียน ต้องให้ผู้อํานายการเขต หรือนายอําเภอ หรือกํานัน หรือผู้ใหญ่บ้าน หรือนายกเทศมนตรี หรือนายกองค์การบริหารส่วนตาบล หรือนายกเมืองพัทยา หรือประธานชุมชน เป็นผู้ออกหนังสือรับรองตามแบบที่อธิบดีกรมกิจการผู้สูงอายุกําหนด 3)ผู้สูงอายุที่อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใดๆ ของรัฐหรือองค์กรปกครองส่วนท้องถิ่นที่ดําเนินการลักษณะเดียวกัน ซึ่งจัดการศพตามประเพณี โดยมูลนิธิ สมาคม วัด มัสยิด โบสถ์
นางสาวรัชดากล่าวด้วยว่า ขั้นตอนการยื่นคําขอรับเงินค่าจัดการศพผู้สูงอายุที่เข้าเกณฑ์ สามารถยื่นคําขอในท้องที่ที่ผู้สูงอายุมีชื่ออยู่ในทะเบียนบ้านหรือภูมิลําเนาที่เสียชีวิต หากเป็นพื้นที่ กทม. ให้ยื่นคําขอที่สํานักงานเขต ส่วนจังหวัดอื่น ให้ยื่นคําขอที่สํานักงานพัฒนาสังคมและความมั่นคงของมนุษย์จังหวัด หรือที่ว่าการอําเภอ หรือสํานักงานเทศบาล หรือที่ทําการองค์การบริหารส่วนตาบล หรือศาลาว่าการเมืองพัทยา โดยต้องยื่นคําขอภายใน 6 เดือน นับตั้งแต่วันที่ออกใบมรณบัตรพร้อมเอกสารประกอบการยื่นคําขอเงินค่าจัดการศพ ดังนี้ 1)ใบมรณบัตรของผู้สูงอายุ 2)บัตรสวัสดิการแห่งรัฐของผู้สูงอายุ 3)บัตรประจําตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายและเลขประจําตัวประชาชนของผู้ยื่นคําขอ กรณีการจัดการศพตามประเพณีโดยมูลนิธิ สมาคม วัด มัสยิด โบสถ์ ให้แนบหนังสือแสดงการจดทะเบียนหรืออนุญาตให้สร้าง จัดตั้ง หรือดําเนินงานมูลนิธิ สมาคม วัด มัสยิด โบสถ์ด้วย 4)สมุดบัญชีเงินฝากธนาคารของผู้ยื่นคําขอ 5)แบบแจ้งข้อมูลการรับเงินโอนผ่านระบบ Krungthai Corporate Online 6)แบบคําขอรับเงินสงเคราะห์ และรับรองผู้รับผิดชอบในการจัดการศพผู้สูงอายุตามประเพณี (ศผส.01) หรือ (ศผส.02) แล้วแต่กรณี
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันเสาร์ที่ 22 ตุลาคม 2565
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
วันที่ 21 ตุลาคม 2565 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการอธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น โดยได้รับการสนับสนุน จากสํานักงานอุตสาหกรรมจังหวัดระยอง จังหวัดเพชรบุรี จังหวัดปราจีนบุรี สถาบันพลาสติก รวมถึงหน่วยงานภาคเอกชน เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม ณ ห้องนิทรรศการ ชั้น 1 อาคารกรมส่งเสริมอุตสาหกรรม
โอกาสนี้ ปลัดกระทรวงอุตสาหกรรม ได้นําทีมผู้บริหาร ข้าราชการ และเจ้าหน้าที่กระทรวงอุตสาหกรรม ร่วมกันแพคสิ่งของและลําเลียงถุงยังชีพขึ้นรถเพื่อเตรียมนําไปช่วยเหลือผู้ประสบภัยน้ําท่วมโดยเร่งด่วนต่อไป
รัฐบาลไทย-ข่าวทำเนียบรัฐบาล-รัฐบาลมั่นใจ นิคมอุตสาหกรรมอยุธยาพร้อมรับมือสถานการณ์น้ำ
วันพุธที่ 19 ตุลาคม 2565
รัฐบาลมั่นใจ นิคมอุตสาหกรรมอยุธยาพร้อมรับมือสถานการณ์น้ํา
รัฐบาลมั่นใจ นิคมอุตสาหกรรมอยุธยาพร้อมรับมือสถานการณ์น้ํา
วันนี้ (19 ตุลาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ต่อข้อสั่งการที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้หน่วยงานที่เกี่ยวข้องเร่งสํารวจ ประเมินสถานการณ์ วางแผนแก้ไขต่อสถานการณ์น้ําท่วม ในพื้นที่จังหวัดพระนครศรีอยุธยา ซึ่งมีนิคมอุตสาหกรรมตั้งอยู่ 3 แห่ง ประกอบด้วย นิคมอุตสาหกรรมนครหลวง นิคมอุตสาหกรรมบางปะอิน และนิคมอุตสาหกรรมบ้านหว้า รวมถึงชุมชนรอบข้างนิคมฯ นั้น
รองโฆษกประจําสํานักนายกรัฐมนตรีกล่าวว่า การนิคมอุตสาหกรรมแห่งประเทศไทย (กนอ.) ได้รายงานสถานการณ์ปัจจุบัน และความพร้อมในการรับมือสถานการณ์น้ําของแต่ละนิคมอุตสาหกรรม อาทิ ระบบป้องกันน้ําท่วม เช่น คันป้องกันน้ําท่วม ระบบสูบน้ํา และพื้นที่รองรับน้ําภายในนิคมอุตสาหกรรมที่มั่นคงเพียงพอ ซึ่งให้ความเชื่อมั่นว่า ภาพรวมขณะนี้ยังสามารถรับมือและป้องกันสถานการณ์น้ําท่วมได้ เชื่อมั่นสถานการณ์จะเริ่มดีขึ้นตามลําดับ
ทั้งนี้ ปัจจุบันระดับน้ําตามจุดเฝ้าระวังต่าง ๆ เมื่อเทียบกับคันป้องกันน้ําท่วมของแต่ละนิคมอุตสาหกรรมแล้ว ยังอยู่ในระดับที่ห่างพอสมควร ถือว่าปลอดภัย มวลน้ํายังอยู่ภายนอกแนวคันป้องกันชั้นนอก (ถนนทางหลวง) ยังไม่ข้ามเข้ามายังคันป้องกันน้ําท่วมของพื้นที่นิคมอุตสาหกรรม ส่วนข้อกังวลของผู้ประกอบการในนิคมอุตสาหกรรม หากน้ําสูงขึ้นท่วมถนนภายนอกนิคมอุตสาหกรรมที่มีระดับต่ํากว่าแนวป้องกันน้ําท่วมนิคมอุตสาหกรรม ซึ่งอาจส่งผลกระทบต่อการเดินทางมาทํางานของคนงาน การขนส่งวัตถุดิบ สินค้านั้น ได้ขอให้หน่วยงานที่เกี่ยวข้องดําเนินการป้องกันเส้นทางสัญจรในพื้นที่ที่รับผิดชอบให้ด้วย เพื่อลดผลกระทบต่อประชาชนและผู้ประกอบการในพื้นที่ตามแนวทางการทํางานของรัฐบาล
“นายกรัฐมนตรีห่วงใยต่อสถานการณ์น้ําทั่วประเทศ โดยสั่งการให้ทุกหน่วยงานที่เกี่ยวข้องเร่งสํารวจ ประเมินสถานการณ์ วางแผนแก้ไขเป็นระยะ รวมทั้งให้บูรณาการการทํางานถึงการให้ความช่วยเหลือดูแลประชาชน รวมทั้งผู้ประกอบการไม่ให้เดือดร้อน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีและคณะ มีกำหนดการเดินทางไปร่วมพิธีพระราชทานเพลิงศพ ณ จังหวัดหนองบัวลำภู วันอังคารที่ 11 ตุลาคม 2565
วันจันทร์ที่ 10 ตุลาคม 2565
โฆษกรัฐบาลเผย นายกรัฐมนตรีและคณะ มีกําหนดการเดินทางไปร่วมพิธีพระราชทานเพลิงศพ ณ จังหวัดหนองบัวลําภู วันอังคารที่ 11 ตุลาคม 2565
โฆษกรัฐบาลเผย นายกรัฐมนตรีและคณะ มีกําหนดการเดินทางไปร่วมพิธีพระราชทานเพลิงศพ ณ จังหวัดหนองบัวลําภู วันอังคารที่ 11 ตุลาคม 2565
วันที่ 10 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในวันอังคารที่ 11 ตุลาคม 2565 ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ประกอบด้วย นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายอิทธิพล คุณปลื้ม รัฐมนตรีว่าการกระทรวงวัฒนธรรม นายอนุชา นาคาศัย รัฐมนตรีประจําสานักนายกรัฐมนตรี พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม จะเดินทางไปร่วมพิธีพระราชทานเพลิงศพผู้เสียชีวิตจากเหตุโศกนาฏกรรม ณ จังหวัดหนองบัวลําภู โดยมีกําหนดการดังนี้
เวลา 13.30 น. นายกรัฐมนตรีและคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหาร กองบิน 23 ตําบลหมากแข้ง อําเภอเมืองอุดรธานี จังหวัดอุดรธานี โดยเครื่องบิน Airbus 320 ของกองทัพอากาศ โดยจะเดินทางถึงท่าอากาศยานทหาร กองบิน 23 ในเวลาประมาณ 14.15 น.
เวลา 14.30 น. นายกรัฐมนตรีและคณะ ออกเดินทางจากท่าอากาศยานทหาร กองบิน 23 ไปยังจุดจอด ฮ. โรงเรียนคําแสนวิทยาสรรค์ ตําบลนากลาง อําเภอนากลาง จังหวัดหนองบัวลําภู โดยเฮลิคอปเตอร์ โดยจะเดินทางถึงจุดจอด ฮ. โรงเรียนคําแสนวิทยาสรรค์ ในเวลาประมาณ 15.00 น. แล้วนายกรัฐมนตรีและคณะ เดินทางด้วยขบวนรถยนต์ไปที่วัดราษฎร์สามัคคี ตําบลอุทัยสวรรค์ อําเภอนากลาง จังหวัดหนองบัวลําภู
เวลา 16.00 น. นายกรัฐมนตรีและคณะ ร่วมพิธีพระราชทานเพลิงศพ ณ วัดราษฎร์สามัคคี โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.45 น. (กําหนดการอาจมีการเปลี่ยนแปลงตามความเหมาะสม)
ทั้งนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และคณะ ร่วมพิธีพระราชทานเพลิงศพ ณ วัดศรีอุทัย ตําบลอุทัยสวรรค์ อําเภอนากลาง จังหวัดหนองบัวลําภู และนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน และคณะ ร่วมพิธีพระราชทานเพลิงศพ ณ วัดเทพมงคลพิชัย ตําบลด่านช้าง อําเภอนากลาง จังหวัดหนองบัวลําภู
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ให้การต้อนรับและร่วมหารือกับ รัฐมนตรีช่วยว่าการกระทรวงอุตสาหกรรม เทคโนโลยีชั้นสูงอาร์เมเนีย
วันอังคารที่ 30 สิงหาคม 2565
รองปลัดภานุวัฒน์ฯ ให้การต้อนรับและร่วมหารือกับ รัฐมนตรีช่วยว่าการกระทรวงอุตสาหกรรม เทคโนโลยีชั้นสูงอาร์เมเนีย
รองปลัดภานุวัฒน์ฯ ให้การต้อนรับและร่วมหารือกับรัฐมนตรีช่วยว่าการกระทรวงอุตสาหกรรมเทคโนโลยีชั้นสูงอาร์เมเนีย
วันนี้ (30 สิงหาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ นาย Gevorg Mantashyan รัฐมนตรีช่วยว่าการกระทรวงอุตสาหกรรมเทคโนโลยีชั้นสูงอาร์เมเนีย และคณะ ในโอกาสเข้าพบและร่วมหารือในประเด็นเกี่ยวกับการพัฒนาความร่วมมือด้านเทคโนโลยีกับประเทศไทย การพัฒนาระบบนิเวศทางธุรกิจสําหรับบริษัทสตาร์ทอัพ (startup ecosystem) การพัฒนาเศรษฐกิจให้เป็นระบบดิจิทัล และวิศวกรรมอวกาศ โดยมีผู้แทนหน่วยงานที่เกี่ยวข้อง ประกอบด้วย สํานักงานเศรษฐกิจอุตสาหกรรม กรมโรงงานอุตสาหกรรม กรมส่งเสริมอุตสาหกรรม และ สํานักงานปลัดกระทรวงอุตสาหกรรม เข้าร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ทั้งนี้ นาย Gevorg Mantashyan รัฐมนตรีช่วยว่าการกระทรวงอุตสาหกรรมเทคโนโลยีชั้นสูงอาร์เมเนีย และคณะ ได้มาเยือนประเทศไทยเพื่อเข้าร่วมการประชุม UN ESCAP Committee on Informations Technology, Science, Technology and Innovation สมัยที่ 4 ระหว่างวันที่ 30 สิงหาคม – 1 กันยายน 2565.
รัฐบาลไทย-ข่าวทำเนียบรัฐบาล-​Deputy PM Prawit Wongsuwon thanks retired officials for their dedication and work for the country
วันพฤหัสบดีที่ 29 กันยายน 2565
​Deputy PM Prawit Wongsuwon thanks retired officials for their dedication and work for the country
​Deputy PM Prawit Wongsuwon thanks retired officials for their dedication and work for the country
Deputy Secretary-General to the Prime Minister and Acting Government Spokesperson Anucha Burapachaisri disclosed that today (September 29, 2022), at 1000hrs, at the Purple Room, Thai Khu Fah Building, Government House, Deputy Secretary-General Nicha Hiranburana Thuvatham led 15 officials from Office of the Prime Minister’s Secretary-General who will retire on September 30, 2022 to pay a courtesy call on Deputy Prime Minister Gen. Prawit Wongsuwon. Participating in the meeting were executives and political officials of Office of the Prime Minister’s Secretary-General.
The Deputy Prime Minister handed memorabilia to the retired officials, and sincerely thanked them for their dedication and work for the country with perseverance, diligence, and integrity. He also wished them all the best.
รัฐบาลไทย-ข่าวทำเนียบรัฐบาล-ก.แรงงาน จับมือ บมจ.กสิกร หนุนจ้างงานคนพิการเชิงสังคม สร้างโอกาส ให้อาชีพ
วันจันทร์ที่ 3 ตุลาคม 2565
ก.แรงงาน จับมือ บมจ.กสิกร หนุนจ้างงานคนพิการเชิงสังคม สร้างโอกาส ให้อาชีพ
ก.แรงงาน จับมือ บมจ.กสิกร หนุนจ้างงานคนพิการเชิงสังคม สร้างโอกาส ให้อาชีพ
วันที่ 3 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นางสาวบุณยวีร์ ไขว้พันธุ์ รองอธิบดีกรมการจัดหางาน และผู้เกี่ยวข้อง ให้การต้อนรับ คุณสุนันท์ ศิริอักษร ผู้ช่วยกรรมการผู้จัดการธนาคารกสิกรไทย และคณะ ที่ได้เข้าเยี่ยมคารวะและหารือเกี่ยวกับโครงการจ้างงานคนพิการเชิงสังคม ปี 2566 เพื่อสร้างโอกาสให้คนพิการมีงานทํา มีอาชีพ มีรายได้ อย่างเหมาะสมและยั่งยืน ณ ห้องจัตุมงคล ชั้น 6 อาคารกระทรวงแรงงาน
นายสุชาติ กล่าวว่า หนึ่งในภารกิจของกระทรวงแรงงาน เราได้เน้นการช่วยเหลือกลุ่มเปราะบาง โดยเฉพาะกลุ่มคนพิการ จัดทําโครงการส่งเสริมการจ้างงานคนพิการเชิงสังคม โดยประชาสัมพันธ์ เพื่อเชิญชวนนายจ้าง สถานประกอบการที่เคยใช้สิทธิตามมาตรา 34 ในการส่งเงินเข้ากองทุนส่งเสริมและพัฒนาคุณภาพชีวิตคนพิการให้เปลี่ยนมาให้สิทธิตามมาตรา 35 ประเภทการจ้างเหมาช่วงงานหรือจ้างเหมาบริการ ซึ่งจะเกิดประโยชน์กับคนพิการโดยตรง เพื่อสร้างโอกาสให้คนพิการมีงานทํา มีอาชีพ มีรายได้อย่างเหมาะสมและยั่งยืน โดยคนพิการสามารถปฏิบัติงานสนับสนุนองค์กรในท้องถิ่นสาธารณะประโยชน์ในพื้นที่ชุมชนใกล้บ้าน เช่น หน่วยงานราชการ โรงพยาบาลส่งเสริมสุขภาพตําบล โรงเรียน ศูนย์พัฒนาเด็กเล็ก ศูนย์บริการคนพิการท้องถิ่น เทศบาลองค์การบริหารส่วนตําบล เป็นต้น โดยปีงบประมาณ 2566 กระทรวงแรงงานกําหนดเป้าหมายที่จะขยายการมีงานทําให้คนพิการตามโครงการดังกล่าวเพิ่มขึ้น 20% จํานวน 1,800 คน
“ขอบคุณทุกหน่วยงานที่มีส่วนร่วมในการสร้างโอกาสและส่งเสริมการเข้าถึงสิทธิของคนพิการอย่างยั่งยืนและครอบคลุมในทุกมิติ เพื่อลดความเหลื่อมล้ําและการสร้างความเสมอภาคอย่างยั่งยืน ด้วยการผลักดันและขับเคลื่อนให้คนพิการมีงานทํา สร้างอาชีพ และสร้างรายได้อย่างยั่งยืน นําไปสู่คุณภาพชีวิตที่ดีของคนพิการ” นายสุชาติ กล่าวทิ้งท้าย
ด้านคุณสุนันท์ ศิริอักษรผู้ช่วยกรรมการผู้จัดการธนาคารกสิกรไทย กล่าวว่า ในปีงบประมาณ 2565 ที่ผ่านมา กระทรวงแรงงานได้ตั้งเป้าหมายไว้ 1,000 คน โดยผลการดําเนินงานมีนายจ้าง/สถานประกอบการ ร่วมโครงการ จํานวน 1,499 คน ปฏิบัติงานสนับสนุนองค์กรในท้องถิ่น สาธารณะประโยชน์ 1,032 แห่ง ได้รับค่าตอบแทนเดือนละ 9,520.4 บาท/คน = 114,245 บาท/ปี/คน ก่อให้เกิดมูลค่าการจ้างงาน จํานวน171,253,255 บาท/ปี ทั้งนี้บริษัท ธนาคารกสิกรไทย ได้ให้ความร่วมมือเข้าร่วมโครงการส่งเสริมการจ้างงานคนพิการเชิงสังคม ปี 2565 จํานวน 163 คน (ร้อยละ10.37) ก่อให้เกิดรายได้กับคนพิการหรือผู้ดูแลคนพิการ จํานวน 18,621 935 บาท/ปีซึ่งมากเป็นอันดับหนึ่งของนายจ้าง สถานประกอบการที่เข้าร่วมโครงการฯ โดยมอบหมายให้คนพิการหรือผู้ดูแลคนพิการ ปฏิบัติงานสนับสนุนหน่วยงานต่าง ๆ เช่นสํานักงานกิ่งกาชาด กาชาดจังหวัด เป็นต้น อีกทั้ง บริษัทฯ ยังได้สนับสนุนเงินทุนประกอบอาชีพแก่คนพิการหรือผู้ดูแลคนพิการ จํานวน 26 ราย จากการให้สิทธิตามมาตรา 35 ประเภทช่วยเหลืออื่นใด และเนื่องจากโครงการส่งเสริมการจ้างงานคนพิการเชิงสังคม ปี 2566 มีเป้าหมายเพิ่มขึ้นร้อยละ 20 จํานวน 1,800 คน ทางธนาคารกสิกรไทยก็มีความยินดีที่จะเข้าร่วมโครงการและพร้อมสนับสนุนการจ้างงานคนพิการเพิ่มขึ้น
+++++++++++++++++++
กองเผยแพร่และประชาสัมพันธ์
3 ตุลาคม 2565
รัฐบาลไทย-ข่าวทำเนียบรัฐบาล-MOU บูรณาการทางอิเล็กทรอนิกส์และข้อมูลดิจิทัล
วันพฤหัสบดีที่ 6 ตุลาคม 2565
MOU บูรณาการทางอิเล็กทรอนิกส์และข้อมูลดิจิทัล
MOU บูรณาการทางอิเล็กทรอนิกส์และข้อมูลดิจิทัล
เมื่อวันที่5ต.ค.65 -นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคมและหน่วยงานในสังกัดกระทรวงดิจิทัลฯเข้าร่วมพิธีลงนามบันทึกข้อตกลงความร่วมมือการบูรณาการบริการทางอิเล็กทรอนิกส์และข้อมูลดิจิทัลกับหน่วยงานในสังกัดกระทรวงการอุดมศึกษาวิทยาศาสตร์วิจัยและนวัตกรรมหน่วยงานในสังกัดกระทรวงพาณิชย์และหน่วยงานภายใต้การกํากับดูแลของนายกรัฐมนตรีซึ่งจัดโดยสํานักงานนวัตกรรมแห่งชาติ(องค์การมหาชน)เพื่อยกระดับผู้ประกอบการไทยให้ขับเคลื่อนธุรกิจด้วยนวัตกรรมและการนําข้อมูลBIG DATAไปใช้ประโยชน์เพื่อตอบโจทย์การพัฒนาเศรษฐกิจและสังคมของประเทศณรอยัลพารากอนฮอลล์สยามพารากอน
**************
รัฐบาลไทย-ข่าวทำเนียบรัฐบาล-โฆษกรัฐบาลเผย ด่านศุลกากรสะเดาคึกคัก มูลค่าสินค้านำเข้าและส่งออกรวมมากกว่า 4 แสนล้านบาท
วันศุกร์ที่ 23 กันยายน 2565
โฆษกรัฐบาลเผย ด่านศุลกากรสะเดาคึกคัก มูลค่าสินค้านําเข้าและส่งออกรวมมากกว่า 4 แสนล้านบาท
โฆษกรัฐบาลเผย ด่านศุลกากรสะเดาคึกคัก มูลค่าสินค้านําเข้าและส่งออกรวมมากกว่า 4 แสนล้านบาท
วันที่ 23 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลเดินหน้าหน่วยงานที่เกี่ยวข้องเร่งส่งเสริมการค้าชายแดนอย่างต่อเนื่อง หลังจากนโยบายเปิดประเทศส่งผลให้การค้าบริเวณด่านศุลกากรสะเดา จังหวัดสงขลา กลับมาคึกคัก
โฆษกประจําสํานักนายกรัฐมนตรี กล่าวว่า จากข้อมูลของด่านศุลกากรสะเดาพบว่า การค้าด่านชายแดนที่มีทั้งการท่องเที่ยว เดินทางเข้า-ออก ผ่านด่านพรมแดนสะเดา มีการเพิ่มขึ้นต่อเนื่อง โดยตั้งแต่เดือนตุลาคม 2564 – กรกฎาคม 2565 มีมูลค่าสินค้านําเข้าและส่งออกรวมประมาณ 4 แสนล้านบาท
สําหรับสินค้านําเข้ามากที่สุด 5 อันดับ ของด่านศุลกากรสะเดา ตั้งแต่เดือนตุลาคม 2564 – กรกฎาคม 2565ประกอบด้วย 1) จานบันทึก เทป อุปกรณ์หน่วยความจํา 2) วงจรรวม และไมโครแอลเซมบลีที่ใช้ในทางอิเล็กทรอนิกส์ 3) ส่วนประกอบและอุปกรณ์ประกอบใช้กับเครื่องจักร 4) เครื่องกังหันไอพ่น เครื่องกังหันใบพัด/เครื่องกังหันก๊าซอื่น ๆ และ 5) ของอื่น ๆ ทําด้วยเหล็กหรือเหล็กกล้า
ด้านสินค้าส่งออกสูงสุด 5 อันดับ ประกอบด้วย 1) ยางธรรมชาติ 2) เครื่องประมวลผลข้อมูลอัตโนมัติ 3) ถุงมือยาง 4) วงจรรวมและไมโครแอลเซมบลีที่ใช้ในทางอิเล็กทรอนิกส์ และ 5) เครื่องยนต์สันดาปภายในแบบลูกสูบตรงหรือลูกสูบหมุน
“บรรยากาศบริเวณด่านพรมแดนสะเดาคึกคักขึ้นอย่างต่อเนื่อง ส่งผลให้ได้การการตอบรับที่ดีจากผู้ประกอบการธุรกิจและประชาชนในพื้นที่ต่อนโยบายเปิดประเทศ รวมไปถึงนักท่องเที่ยวจากมาเลเซีย ทั้งนี้ รัฐบาลตระหนักดีถึงความสําคัญของการติดต่อสื่อสารกันของประชาชนในพื้นที่ และสนับสนุนให้มีการแลกเปลี่ยนความร่วมมือที่ใกล้ชิดบริเวณชายแดนมากยิ่งขึ้น ซึ่งนอกจากจะช่วยส่งเสริมความเชื่อมโยงเศรษฐกิจระหว่างชายแดนของทั้งสองประเทศ ยังช่วยส่งเสริมความเชื่อมโยงของประชาชนในพื้นที่มากขึ้นอีกด้วย” นายอนุชาฯ กล่าว